Diari Oficial de la Generalitat Valenciana


Sumari del DOGV 4434, del 06-02-2003 (2003/1339)

Informació pública de l'aprovació del padró cobrador així com de les liquidacions de les quotes del recurs cameral permanent referides a l'impost sobre societats, i del període voluntari de cobrança de les quotes del recurs cameral permanent.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1339


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'aprovació del padró cobrador així com de les liquidacions de les quotes del recurs cameral permanent referides a l'impost sobre societats, i del període voluntari de cobrança de les quotes del recurs cameral permanent. [2003/Q1339]
  
De conformitat amb l'establit en l'article 64 del Reglament de Règim Interior d'esta Cambra Oficial de Comerç, Indústria i Navegació de Castelló, es fa saber als seus electors que el Comité Executiu, en la sessió feta el dia 29 de gener de 2003, va aprovar el padró cobrador així com les liquidacions de les quotes del recurs cameral permanent referides a l'impost sobre societats, i també es va acordar la iniciació des del dia 1 del mes de febrer de 2003 del període voluntari de cobrança de les quotes del recurs cameral permanent girades en les quanties, formes i termes que establixen els articles 12, 13 i 14 i disposicions transitòries, tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressuposts Generals de l'Estat per a 1997, en relació a l'impost sobre activitats econòmiques, impost sobre la renda de les persones físiques i impost de societats pagats pels contribuents que hagen exercitat activitats a la demarcació d'esta corporació, és a dir, tota la província de Castelló.
  
A més a més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els electors les liquidacions girades per cada un dels esmentats conceptes del recurs cameral permanent, i enviarà una notificació-rebut en la qual constaran les dades d'identificació del deute, així com el termini de pagament en període voluntari i les entitats financeres en què puga efectuar-se l'ingrés; a més a més contindrà la indicació de la normativa legal en què es basa la quota girada i els recursos que s'hi poden interposar en cas de disconformitat.
  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no pagades s'exigiran per la via administrativa de constrenyiment a través de l'Agència Estatal de l'Administració Tributària, amb la imposició dels recàrrecs, interessos i costes que corresponguen, tot això d'acord amb la Llei 3/1993, de 22 de març, a què es fa referència i a la Resolució de 19 d'octubre de 1993 (Boletín Oficial del Estado de 10 de novembre), que publica el Conveni d'1 d'octubre de 1993, de prestació de servicis de l'esmentada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.
  
Castelló de la Plana, 29 de gener de 2002.- El president: Salvador Martí Huguet. El secretari general, en funcions: Vicente Casañ Casañ.